Suami Sebelah Rumah

Suami Sebelah Rumah merupakan siri drama televisyen Malaysia 2015 dibintangi oleh Izzue Islam, Ayda Jebat, dan Nazrief Nazri. Diadaptasi dari novel 2014 bertajuk sama karya Ana Sofiya, drama ini memulakan tayangan perdana di Slot Iris TV3 dari 2 Mac 2015 hingga 2 April 2015 menggantikan Yes, Boss!.

Siri ini boleh didapati melalui penstriman dalam talian di saluran YouTube rasmi TV3..

Sinopsis
Eryna terpaksa melamar Amar untuk menjadi suaminya apabila tunangnya, Azlan tidak datang pada hari pernikahan mereka. Amar, yang ternyata mencintai Eryna dari kecil menerima permintaan Eryna dengan seikhlas hati. Tanpa pengetahuan ibu bapa masing-masing Eryna memaksa Amar untuk tinggal berasingan setelah mereka berpindah ke Kuala Lumpur. Amar akur dengan kehendak Eryna yang masih lagi belum bersedia untuk membuka pintu hati untuknya. Amar tekad untuk berusaha memikat hati Eryna dan cara terbaik ialah dengan menjadi suami sebelah rumah Eryna!

Kehadiran Amar menceriakan Iman dan Anis, teman serumah Eryna. Eryna sedaya upaya cuba merahsiakan tentang suaminya, yang kini tinggal bersebelahan dengannya. Keadaan menjadi kalut apabila teman serumah Eryna iaitu Anis jatuh hati dengan Amar. Walaupun Eryna pernah menyatakan yang dia tidak akan pernah suka atau jatuh cinta dengan Amar, kesungguhan Amar sedikit sebanyak berjaya mengetuk pintu hatinya namun dia cuba menafikan. 

Kedatangan ibubapa masing-masing menimbulkan lagi huru-hara. Dalam kemelut, Azlan datang menganggu Eryna dan Amar hingga membuat huru hara menyatakan mereka melakukan maksiat. Begitu juga dengan kehadiran Doktor Wani di hospital yang tak jemu mencanang di hospital yang Doktor Amar tu dia yang punya. Bagaimana reaksi Eryna apabila suaminya sendiri menjadi rebutan rakan-rakannya? Adakah Eryna masih lagi jual mahal dengan suami sebelah rumahnya itu?

Pelakon
Pelakon utama
 Izzue Islam sebagai Amar
 Ayda Jebat sebagai Eryna
 Nazrief Nazri sebagai Azlan
 Sherry Alhadad sebagai Anis
 Hanna Aqeela sebagai Iman
 Ben Amir sebagai Ziyad
Pelakon pembantu
 Sheila Mambo
 Azhar Amir

Runut bunyi
 "Tidak Pernah Berjumpa" - Forteen
 "Mata Kunci Cinta" - Aisha Hanim

Rujukan

Kategori:Drama Melayu 2015
Kategori:Rancangan TV3
Kategori:Drama adaptasi novel di Malaysia